BASES REGULADORAS E CONVOCATORIA QUE REXERÁN O CONCURSO DO DESFILE DE CARROZAS DO ENTROIDO 2019
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 18/02/2019)

O obxecto das presentes bases é regular o concurso-desfile de carrozas de entroido que se celebrará nas Neves o vindeiro sábado 2 de marzo de 2019. Poderán inscribirse para participar todas aquelas comparsas e/ou carrozas que cumpran os requisitos que se establecen nas presentes bases. Só se poderá inscribir unha comparsa ou carroza por Asociación ou persoa. No caso de participación de menores de idade, deberá acompañarse á solicitude unha autorización de participación asinada polos pais/nais ou titor/a dos/das menores, eximindo ao Concello de toda responsabilidade derivada deste incumprimento. Comparsas ou carrozas: poderán participar as comparsas e carrozas que teñan un mínimo de 15 participantes. Non hai dimensións mínimas para as carrozas. Todos/as os/as que desexen participar no desfile deberán inscribirse no Rexistro do Concello das Neves, de luns a venres en horario de 9:00 a 14:30 horas, dende o día seguinte ao da súa publicación no BOP de Pontevedra, ata o venres día 1 de marzo de 2019. Tódalas solicitudes presentadas fóra deste prazo non terán dereito a premio por participación, aínda que si poderán desfilar. O Concello resérvase o dereito a reducir ou ampliar o prazo de inscrición. Para facer a inscrición, deberase achegar: 1.—Modelo de solicitude 2.—Relación de participantes (nome, idade e documento de identidade) 3.—Autorización de participación dos/as menores de idade.4.—Se levan algún vehículo, documentación do mesmo (ITV e recibo de seguro). O condutor deberá estar en posesión de permiso de circulación en vigor.5.—C. I. F. da asociación de ser o caso.6.—Certificado do número de conta bancaria. O desfile de carrozas será o sábado 2 de marzo de 2019. O horario de saída será as 18:00 hs. Saírase a partir da rotonda do antigo Montesol, na estrada municipal. O desfile percorrerá as rúas Entrecíns e Marquesa do Pazo para finalizar na Praza Maior. O Concello resérvase o dereito a modificar o día, a hora e o percorrido do desfile. A orde das carrozas e comparsas participantes no desfile será decidida polo Concello. Establécense dúas modalidades: Carrozas/comparsas de 15 a 25 membros: Importe de 100 €. Carrozas/comparsas de máis de 25 membros: Importe de 150 €. Entregaranse premios a todas as comparsas ou carrozas ata que se esgote orzamento de 700 euros da partida orzamentaria 338.481 do Concello das Neves, por rigurosa orde de inscrición.2.1 Mellor disfraz orixinal infantil, ata 15 anos: 30 euros.2.2 Mellor disfraz orixinal maiores de 15 anos: 30 euros. Poderán participar neste apartado, os integrantes das comparsas inscritas. O gasto total neste apartado será de 60 euros, que se aplicará na partida orzamentaria 338.481. O día do desfile entregarase un xustificante do premio, que terá que ser remitido totalmente cuberto ao Concello, para poder éste proceder o pago. O Concello, procederá a ingresar na conta designada, o importe do premio. O Xurado, estará formado pola Concelleira de Cultura, ou persoa en quen delegue, e por unha persoa designada por cada unha das comparsas participantes. A elección realizarase no mesmo día do desfile e comunicarase no propio acto. Actuará como secretario/a unha persoa designada polo Concello que terá voz pero non voto. O Concello resérvase o dereito de captación e difusión de imaxes do desfile para fins de publicidade e promoción. A participación no concurso implica a aceptación plena das presentes bases. En todo momento as persoas participantes deberán cumprir coas indicacións da organización. As presentes bases estarán publicadas no B. O. P., no taboleiro de anuncios do Concello, páxina web do Concello e a súa sede electrónica, e farase referencia as mesmas na cartelería e nos medios de comunicacións habituais. O prazo de inscrición comeza o día seguinte da publicación destas bases no B. O. P. Ao mesmo tempo estarán a disposición de todos os participantes no momento de inscrición no desfile. En As Neves na data sinalada á marxe deste documento asinado electronicamente. O Alcalde-Presidente Asdo.: Xosé Manuel Rodríguez Méndez